યુવક ઢળી પડતા મને રિક્ષા અવાવરૂ જગ્યાએ લઇ જવાનું કહ્યું અને ત્યાં લાશ ફેંકી ચારેય ફરાર થઇ ગયા હતા. આ ગેંગ માથાભારે છે, મારી પણ હત્યા કરી નાંખે તેવી શંકા હતી માટે હું ફરાર થઇ ગયો હતો’. પી.એસ.આઈ. મલ્હોત્રાએ આશ્વાસન આપ્યું કે, તારી સુરક્ષા અમારી જવાબદારી છે બસ આ લોકોને કોર્ટમાં ઓળખી બતાવાના છે.બીજી તરફ કોર્ટમાં કાર્યવાહી થાય ત્યાં સુધી વાર લાગે તેમ હતી, માટે ગોડદર વિસ્તારમાં જ પોલીસે રિક્ષાચાલકને એક મકાન ભાડે લઇ આપ્યું અને તેને પરિવાર સાથે ત્યાં રાખ્યો. તેને છ મહિનાનું કરિયાણુ ભરી આપ્યું અને ભાડાંના પૈસા પણ પોલીસ આપશે તેવું વચન આપ્યું. બીજી તરફ તેને રિક્ષા ડ્રાઇવિંગ છોડાવી મલ્હોત્રાએ તેમના એક મીલ માલિક મિત્રને કહીને તેને નોકરીએ પણ લગાવી દીધો.